
ЕУРАЗИЯЛЫҚ ҮКІМЕТАРАЛЫҚ КЕҢЕС


ШЕШІМ

	2026 жылғы «27» наурыз
	№ 1
	                 Шымкент қаласы



Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық жәрдем көрсету туралы ережеге өзгерістер енгізу туралы

2014 жылғы 29 мамырдағы Еуразиялық экономикалық одақ туралы шарттың 92-бабы 9-тармағының 1-тармақшасына және Өнеркәсіптік ынтымақтастық туралы хаттаманың (көрсетілген Шартқа № 27 қосымша) 3-тармағына сәйкес Еуразиялық үкіметаралық кеңес шешті:
1. Қосымшаға сәйкес Еуразиялық үкіметаралық кеңестің 2023 жылғы 26 қазандағы № 3 шешімімен бекітілген Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық көмек көрсету туралы ережеге өзгерістер енгізілсін.
 2. Осы шешім ресми жарияланған күнінен бастап күшіне енеді.

Еуразиялық үкіметаралық кеңестің мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз
Республикасынан
	Ресей
Федерациясынан







	  Еуразиялық үкіметаралық кеңестің             2026 жылғы 27 наурыздағы № 1 шешіміне
ҚОСЫМША



Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық жәрдем көрсету туралы ережеге енгізілетін
 ӨЗГЕРІСТЕР

1. 3-тармақтың он екінші абзацында «осы уақыт ішінде» деген сөздер «ол үшін» деген сөздермен ауыстырылсын.
2. 4-тармақта:
а) «а» тармақшасында: 
бірінші абзацтың екінші сөйлемінде «(оның ішінде бірлескен кәсіпорын құру арқылы)» деген сөздер алып тасталсын;
жетінші абзац алып тасталсын; 
сегізінші абзацтан кейін мынадай мазмұндағы абзацтармен толықтырылсын:
«Көрсетілген материалдар және (немесе) жиынтықтауыштар,              сондай-ақ технологиялық жабдықтар, оның қосалқы бөлшектері мен жиынтықтауыштары Еуразиялық экономикалық одаққа мүше мемлекеттердің өнеркәсіптік тауарларының еуразиялық тізілімінен үзінді көшірмемен расталатын Еуразиялық экономикалық комиссия Кеңесінің      2020 жылғы 23 қарашадағы № 105 шешімімен бекітілген Мемлекеттік (муниципалдық) сатып алу мақсаттары үшін тауарлардың жекелеген түрлерінің шығарылған елін айқындау қағидаларына немесе оған сәйкес мүше мемлекет тауардың (өнімнің) шығарылған елі болып табылатын және тиісті мемлекеттің уәкілетті органы (ұйымы) көрсетілген Қағидаларда белгіленген нысан бойынша және шығарылған елді айқындау критерийлеріне сәйкес берген тауардың шыққан жері туралы сертификатпен расталатын Тәуелсіз Мемлекеттер Достастығында тауарлардың шығарылған елін айқындау қағидалары туралы 2009 жылғы 20 қарашадағы келісімге сәйкес мүше мемлекеттердің аумақтарында шығарылуы тиіс;»;
б) «б» тармақшасы мынадай редакцияда жазылсын:
«б) кооперациялық жоба шеңберінде өндірілетін өнім Еуразиялық экономикалық одаққа мүше мемлекеттердің өнеркәсіптік тауарларының еуразиялық тізілімінен үзінді көшірмемен расталатын Еуразиялық экономикалық комиссия Кеңесінің 2020 жылғы 23 қарашадағы № 105 шешімімен бекітілген Мемлекеттік (муниципалдық) сатып алу мақсаттары үшін тауарлардың жекелеген түрлерінің шығарылған елін айқындау қағидаларына немесе оған сәйкес мүше мемлекет тауардың (өнімнің) шығарылған елі болып табылатын және тиісті мемлекеттің уәкілетті органы (ұйымы) көрсетілген Қағидаларда белгіленген нысан бойынша және шығарылған елді айқындау критерийлеріне сәйкес берген тауардың шыққан жері туралы сертификатпен расталатын Тәуелсіз Мемлекеттер Достастығында тауарлардың шығарылған елін айқындау қағидалары туралы 2009 жылғы 20 қарашадағы келісімге сәйкес мүше мемлекеттерде шығарылды деп есептелуі тиіс;».
3.  5-тармақта:
а) тоғызыншы абзац мынадай редакцияда жазылсын:
«Одақтың кедендік аумағында мүше мемлекеттердің кәсіпорындары бұрын өндірмеген өнімді өндіру жөніндегі кооперациялық жобаға барлық мүше мемлекеттердің уәкілетті мемлекеттік органдарының растайтын хаттары ұсынылған жағдайда – 50 балл;»;
б) оныншы абзац «елдер,» деген сөзден кейін «жеткізу шарттарының, оның ішінде алдын ала жасалған шарттардың көшірмелері ұсынылған жағдайда,» деген сөздермен толықтырылсын.
в) он бірінші абзацтан кейін мынадай мазмұндағы абзацтармен толықтырылсын:
«ғылыми ұжымдар мен кәсіпорындар іске асырған ғылыми-зерттеу және тәжірибелік-конструкторлық жұмыстардың (ҒЗТКЖ) нәтижелерін пайдалануды қамтамасыз ететін кооперациялық жобаларға (ғылыми ұжымдар мен ұйымдар арасында жасалған ҒЗТКЖ жүргізуге арналған шарттардың болуымен расталады):
3 мүше мемлекеттен және одан көп – 50 балл;
2 мүше мемлекеттен – 20 балл.».
4. 6-тармақтың «в» тармақшасында «немесе оңалту» деген сөздер алып тасталсын.
5. 7-тармақтың бірінші абзацы мынадай редакцияда жазылсын: 
«7. Қаржылық жәрдем көрсету тетігіне қатысуға үміткер банк мынадай талаптарға сай болуы тиіс:».
6. 8-тармақ «қосу» деген сөзден кейін «банк және» деген сөздермен толықтырылсын.
7. 11-тармақ мынадай редакцияда жазылсын:
«11. Субсидия қаржы ұйымына субсидия беру туралы келісімге сәйкес, Ресей Федерациясының Орталық банкі Комиссия Алқасының кооперациялық жобаны мақұлдау және қаржы ұйымына субсидия беру туралы Комиссия Кеңесі шешімінің жобасы жөніндегі өкім қабылдаған күнге белгілеген Ресей рублінің кредиттік шарт валютасына қатысты бағамы бойынша Ресей рублімен беріледі. Ресей рублінің кредиттік шарт валютасына қатысты бағамы Комиссия Кеңесінің кооперациялық жобаны мақұлдау және қаржы ұйымына субсидия беру туралы шешімінде (бұдан әрі – Комиссия Кеңесінің жобаны мақұлдау туралы шешімі) белгіленеді.».
8. 14-тармақтың үшінші абзацында «бір жоба бойынша берілетін» деген сөздер «бір жоба бойынша» деген сөздермен ауыстырылсын.
9.VI бөлім мынадай мазмұндағы 141-тармақпен толықтырылсын:
«141. Субсидияның шекті сомасы Комиссия Кеңесінің жобаны мақұлдау туралы шешімінде көрсетіледі.
Субсидияның нақты сомасы кооперациялық жобаны іске асыру қорытындылары бойынша айқындалады және қаржы ұйымы осы Ереженің X бөлімінде айқындалған тәртіппен ұсынған субсидия беру туралы өтініш негізінде Комиссия жүзеге асырған субсидия беру туралы келісім бойынша барлық төлемдер сомасына тең болады және субсидия беру туралы келісімге қосымша келісімде көрсетіледі.
Субсидияның нақты сомасы Комиссия Кеңесінің жобаны мақұлдау туралы шешімімен айқындалған субсидияның шекті сомасынан аспауы тиіс.»
10. 15-тармақ мынадай редакцияда жазылсын:
«15. Қарыз алушы (кредит алушы) кооперациялық жобаны Комиссия Кеңесінің мақұлдауы мақсатында қаржы ұйымына мынадай құжаттарды жібереді:
а) шаруашылық жүргізуші субъектінің атауын, оның орналасқан жерін, мүше мемлекеттердің экономикалық қызмет түрлерінің сыныптауышына сәйкес жүзеге асыратын негізгі қызмет түрін көрсете отырып, шаруашылық жүргізуші субъектінің басшысы немесе уәкілетті тұлғасы қол қойған, шаруашылық жүргізуші субъектінің мөрі (бар болған жағдайда) басылған кооперациялық жобаны қаржыландыруға арналған өтінім, егер көрсетілген құжаттарға шаруашылық жүргізуші субъектінің уәкілетті тұлғасы қол қойған жағдайда, оның тиісті құжаттарға қол қою құқығын куәландыратын шаруашылық жүргізуші субъектінің уәкілетті тұлғасының сенімхаты қоса беріле отырып;
б) шаруашылық жүргізуші субъектінің қаржылық жәрдем көрсету тетігіне қатысуға өтінім берілген күнге дейін күнтізбелік 60 күннен ерте емес күнгі жағдай бойынша осы Ереженің 6-тармағының «б» – «г», «е» және «ж» тармақшаларында көрсетілген талаптарға сәйкестігі туралы шаруашылық жүргізуші субъектінің басшысы немесе уәкілетті тұлғасы қол қойған, шаруашылық жүргізуші субъектінің мөрі (бар болған жағдайда) басылған анықтама;
в) № 4 қосымшаға сәйкес нысан бойынша кооперациялық жобаның паспорты;
г) кооперациялық жобаның сипаттамасын, оны іске асырудың негізгі міндеттері мен кезеңдерін, қаржылық жоспарды, тәуекелдерді бағалау мен тәуекелдерді басқаруды қамтитын, шаруашылық жүргізуші субъект қалыптастырған және оның бас бухгалтері (бар болған жағдайда) мен басшысы қол қойған бизнес-жоспар;
д) осы құжаттар жиынтығы ұсынылған күнге дейін күнтізбелік 60 күннен ерте емес күнгі жағдай бойынша шаруашылық жүргізуші субъектінің өзі резиденті болып табылатын мүше мемлекеттің заңнамасына сәйкес төленуге жататын салықтарды, алымдарды және өзге де міндетті төлемдерді төлеу жөніндегі орындалмаған міндеттемесінің 500 мың ресей рубліне баламалы сомадан асатын берешегінің жоқ екендігі туралы салық органының анықтамасы;
е) шаруашылық жүргізуші субъектінің басшысы немесе уәкілетті тұлғасы қол қойған, шаруашылық жүргізуші субъектінің мөрі (бар болған жағдайда) басылған, осы Ереженің 4-тармағының «а» тармақшасына сәйкес материалдардың және (немесе) жиынтықтауыштардың, технологиялық жабдықтың, оның қосалқы бөлшектері мен жиынтықтауыштарының шыққан елін растайтын құжаттарды қоса алғанда, осындай сәйкестікті растайтын құжаттар қоса берілген кооперациялық жобаның іріктеу критерийлеріне сәйкестігін бағалау туралы құжат.
Егер кооперациялық жобаға қатысушыда қаржылық жәрдем көрсету тетігіне қатысуға өтінім беру сәтінде материалдардың және (немесе) жиынтықтауыштардың, технологиялық жабдықтың, оның қосалқы бөлшектері мен жиынтықтауыштарының шыққан елін растайтын құжаттар болмаған жағдайда, мынадай құжаттардың бірін ұсынуға жол беріледі:
мүше мемлекеттің уәкілетті органы  (ұйымы) берген, материалдардың және (немесе) жиынтықтауыштардың, технологиялық жабдықтың, оның қосалқы бөлшектері мен жиынтықтауыштарының Еуразиялық экономикалық комиссия Кеңесінің 2020 жылғы 23 қарашадағы № 105 шешімімен бекітілген Мемлекеттік (муниципалдық) сатып алу мақсаттары үшін тауарлардың жекелеген түрлерінің шығарылған елін айқындау қағидаларында көзделген мүше мемлекеттердің өнеркәсіп тауарларының шығатын елін айқындау критерийлеріне сәйкестігі туралы сараптама актісі;
мүше мемлекеттің уәкілетті органы (ұйымы) берген, материалдардың және (немесе) жиынтықтауыштардың, технологиялық жабдықтың, оның қосалқы бөлшектері мен жиынтықтауыштарының Тәуелсіз Мемлекеттер Достастығында тауарлардың шығарылған елін айқындау қағидалары туралы 2009 жылғы 20 қарашадағы келісімнің ажырамас бөлігі болып табылатын Тәуелсіз Мемлекеттер Достастығында тауарлардың шығарылған елін айқындау қағидаларында көзделген тауарлардың шығарылған елін айқындау критерийлеріне сәйкестігі туралы сараптама актісі;
ж) кооперациялық жобаға қатысушылардың, оның ішінде кооперациялық жобаның іріктеу критерийлеріне сәйкестігін растайтын құжаттарының (материалдарды, жиынтықтауыштарды, технологиялық жабдықтарды, бағдарламалық қамтамасыз етуді жеткізуге, инжинирингтік және құрылыс қызметтерін көрсетуге алдын ала шарттардың (келісімшарттардың)), сондай-ақ кооперациялық жобаға қатысушылардың жарғылық құжаттарының куәландырылған көшірмелері;
з) заңды тұлғалардың бірыңғай мемлекеттік тізілімінен (тіркелімінен, электрондық тіркелімінен) үзінді көшірме;
и) қаржы ұйымының талабы бойынша кооперациялық жобаға қатысушылардың кооперациялық жобасын іске асыруға қатысуын және олардың осы Ереженің 4-тармағында белгіленген іріктеу критерийлеріне сәйкестігін растайтын өзге де құжаттар.».
11. Мынадай мазмұндағы 151-тармақпен толықтырылсын:
«151. Егер кооперациялық жобаның қатысушысы осы Ереженің                 4-тармағының «а» тармақшасының төртінші – алтыншы абзацтарында көрсетілген шарттарға сәйкес шарт кезінде өндірілетін өнімде 1,5 пайыздан кем емес мөлшерде материалдарды және (немесе) жиынтықтауыштарды жеткізуді орындаған жағдайда, осы Ереженің 15-тармағында көзделген құжаттардан басқа өндірілетін өнімде жеткізілетін материалдардың және (немесе) жиынтықтауыштардың үлесін жыл сайын кемінде 5 пайыз деңгейіне арттыруды көздейтін, басшы қол қойған кооперациялық жоба қатысушысының жоспар-кестесінің жобасы ұсынылады.
Егер кооперациялық жоба қаржылық жәрдем көрсету тетігіне өтінім берілген күнде осы Ереженің 4-тармағының «б» тармақшасында көрсетілген іріктеу критерийіне сәйкес келмеген жағдайда да арнайы инвестициялық келісімшарттың немесе шаруашылық жүргізуші субъектілері кооперациялық жобаны іске асыруға қатысатын мүше мемлекеттердің бірінің мемлекеттік органымен жасалған және кооперациялық жоба аяқталған сәтте оқшаулау көрсеткішіне қол жеткізуді көздейтін ұқсас құжаттың көшірмесі ұсынылады.
Кооперациялық жобаның және қарыз алушының (кредит алушының) осы Ереженің 4 және 6-тармақтарында көрсетілген іріктеу критерийлеріне және талаптарға сәйкестігін тексеру қарыз алушы (кредит алушы) ұсынған құжаттар негізінде қаржы ұйымы жүргізеді.
Қаржы ұйымы осы Ереженің 15-тармағының «е» тармақшасында көзделген сараптама актісін берген уәкілетті органға (ұйымға) аталған құжаттың берілуі фактісін растау мақсатында сұрау жіберуге құқылы.
Қарыз алушы (кредит алушы) Комиссия Кеңесінің кооперациялық жобаны мақұлдауы мақсатында бірнеше қаржы ұйымына құжаттар тапсыра алады.
Қаржылық жәрдем көрсету тетігіне қатысуға өтінім № 5 қосымшаға сәйкес нысанда қарыз алушы (кредит алушы) айқындаған қаржы ұйымының Комиссиясына жіберіледі.».
12. 16-тармақта:
а) бірінші абзацта «№ 5 қосымшаға сәйкес» деген сөздер «,осы Ережеге № 5 қосымшада көзделген» деген сөздермен ауыстырылсын;
б) «з» тармақша мынадай редакцияда жазылсын:
 «з) осы Ереженің 15 және 151-тармақтарында көрсетілген құжаттардың көшірмелері.» 
13. 17-тармақтың «г» тармақшасы мынадай редакцияда жазылсын:
«г) осы Ереженің 15 және 151-тармақтарында көрсетілген құжаттардың көшірмелері.»
14. Мынадай мазмұндағы 181-тармақпен толықтырылсын:
«181. Қаржы ұйымы оған осы Ереженің 18-тармағының «в» тармақшасында көзделген хат жіберілген күннен бастап 30 күнтізбелік күн ішінде жетіспейтін құжаттарды ұсынады. Құжаттардың толық болмауы жойылмаған жағдайда өтінім кері қайтарылады, бұл туралы Комиссия қаржы ұйымын хабардар етеді.
Қаржылық жәрдем көрсету тетігіне қатысуға өтінімді қарау барысында негізгі ставка өзгерген жағдайда қаржы ұйымы осы Ереженің 16 немесе 17-тармағына сәйкес бұрын жіберілген құжаттарға қосымша ретінде Комиссияға осы Ережеге № 4 қосымшада көзделген нысан бойынша кооперациялық жобаның өзектендірілген паспортын және жоспарлы кезеңге арналған субсидия төлемдерінің жылдық (тоқсандық) болжамын (есептеулері мен қажеттілікті негіздеумен) ұлттық валютаның Ресей рубліне қатысты өзекті бағамын ескере отырып Комиссияға жібереді.».
15. 19-тармақ мынадай редакцияда жазылсын:
«19. Қаржылық жәрдем көрсету тетігіне қатысуға өтінімдерді қаржы ұйымдары Комиссияға тұрақты негізде жібереді.
Комиссия оларды осы Ережеде белгіленген тәртіппен қарау үшін келіп түскен өтінімдердің тізбесін (бұдан әрі – тізбе) 1 сәуірдегі, 1 шілдедегі, 1 қазандағы және 15 желтоқсандағы (бұдан әрі – бақылау күндері) жағдай бойынша тоқсан сайын қалыптастырады.
Тізбені қалыптастырудың кезекті бақылау күніне дейінгі 10 жұмыс күнінен кешіктіріліп ұсынылған қаржылық қолдау тетігіне қатысуға өтінімдер келесі бақылау күніне қалыптастырылатын тізбеге енгізілуге жатады.
Тізбеге бақылау күніне дейін осы Ереженің 16 немесе 17-тармақтарында көзделген құжаттардың толық топтамасы ұсынылған өтінімдер енгізіледі. Егер жетіспейтін құжаттар тиісті бақылау күнінен кейін ұсынылған жағдайда, өтінім келесі бақылау күніне қалыптастырылатын тізбеге енгізілуге жатады.».
16.  21-тармақ мынадай редакцияда жазылсын:
«21. Комиссияның Өнеркәсіптік саясат департаменті сараптамалық топ мүшелеріне:
а) осы Ереженің 19-тармағына сәйкес қалыптастырылған тізбені;
б) осы Ереженің 16 немесе 17-тармақтарында көрсетілген құжаттарды қоса тіркей отырып, осы Ережеге № 5 қосымшасында көзделген нысан бойынша қаржылық қолдау тетігіне қатысуға арналған өтінімдерді,  сондай-ақ осы Ережеге № 4 қосымшасында көзделген нысан бойынша кооперациялық жобаның паспортын;
в) өтінім берушілер ұсынған жобалық құжаттама негізінде жасалған кооперациялық жобалардың негізгі параметрлері туралы анықтамаларды (анықтамалық материалдарды), сондай-ақ Департаменттің кооперациялық жобалардың осы Ережеде белгіленген талаптарға сәйкестігі туралы ұстанымын және сараптамалық топ ұсынымының жобасын;
г) қаржылық қолдау тетігіне қатысуға ұсынылған өтінімге сәйкес кооперациялық жобаның қорытынды рейтингін есептеу жобасын;
д) өзге де құжаттарды жібереді.»
17. Мынадай мазмұндағы 211-тармақпен толықтырылсын:
«211. Сараптамалық топ қаржылық қолдау тетігіне қатысуға өтінімдерді және оларға қоса берілетін құжаттарды қарауды және кооперациялық жобалардың іріктеу критерийлеріне сәйкестігін тексеруді жүзеге асырады.
Жобалар сараптамалық топ мүшелерінің ұсынылған құжаттармен және материалдармен танысуын қамтамасыз ететін мерзімде, бірақ оларды Комиссия сараптамалық топ мүшелерінің мекенжайына жіберген күннен бастап күнтізбелік 20 күннен ерте емес өткізілетін сараптамалық топтың отырыстарында қаралады.
Сараптамалық топ отырысының қорытындысы бойынша өтінімді пысықтауға жіберу қажеттілігі туралы шешім қабылдануы мүмкін.
Егер өтінім сараптамалық топ отырысының қорытындысы бойынша пысықтауға жіберілген жағдайда, Комиссия қаржы ұйымын отырыс өткізілген күннен бастап күнтізбелік 20 күннен аспайтын мерзімде өтінімге қатысты пысықталған құжаттар мен материалдарды ұсыну қажеттілігі туралы хабардар етеді. Олар келіп түскеннен кейін Комиссия сараптамалық топ мүшелерінің ұсынылған пысықталған құжаттармен және материалдармен танысуын қамтамасыз ететін, бірақ оларды Комиссия сараптамалық топ мүшелерінің мекенжайына жіберген күннен бастап күнтізбелік 15 күннен ерте емес мерзімде сараптамалық топтың қайта отырысын өткізуді ұйымдастырады. Белгіленген мерзімде қаржы ұйымынан пысықталған құжаттар мен материалдар келіп түспеген жағдайда өтінім қараудан алынады және пысықтау қорытындысы бойынша келесі бақылау күні қалыптастырылатын тізбеге енгізілуі мүмкін.
Сараптамалық топтың екі отырысында өтінішті Консультативтік комитеттің отырысында қарау туралы ұсыным қабылданбаған жағдайда өтінім қараудан алынады және пысықтау қорытындысы бойынша келесі бақылау күнінде қалыптастырылатын тізбеге енгізілуі мүмкін.
Сараптамалық топ сараптама жүргізу барысында өтініш берілген әрбір кооперациялық жобаға осы Ереженің 5-тармағында белгіленген бағалау жүйесі бойынша балл қояды. Бағалау нәтижелері бойынша ағымдағы қаржы жылында қолжетімді қаражатты ескере отырып, субсидия беру үшін басымдық берілетін кооперациялық жобалардың қорытынды рейтингі қалыптастырылады.». 
18. 22-тармақ мынадай редакцияда жазылсын:
«22. Өтінімдер сараптамалық топ тізбеге енгізілген барлық өтінімдерге, оның ішінде сараптамалық топ пысықтауға жіберген және қаржы ұйымдары қайта ұсынған өтінімдерге сараптаманы аяқтағаннан кейін оның ұсынымы негізінде Консультативтік комитеттің қарауына ұсынылады.
Консультативтік комитет кооперациялық жобалардың жинаған балл санын және олардың белгіленген іріктеу критерийлеріне сәйкестігін ескере отырып, Комиссия Алқасы мен Кеңесінің қарауына жіберуге жататын өтінімдер тізбесіне ұсыным береді.»
19. 23-тармақта «мақұлданған өтінім» деген сөздер «қарауға ұсыным берілген өтінім» деген сөздермен ауыстырылсын.
20. Мынадай мазмұндағы 231-тармақпен толықтырылсын:
«231. Комиссия Кеңесінің жобаны мақұлдау туралы шешімінің жобасына құжаттар мен материалдар жиынтығына:
а) осы Ережеге № 4 қосымшада көзделген нысан бойынша кооперациялық жобаның паспорты;
б) осы Ережеге № 5 қосымшада көзделген нысан бойынша қаржылық жәрдем көрсету тетігіне қатысуға өтінім;
в) осы Ереженің 16-тармағының «г» тармақшасына немесе                    17-тармағының «б» тармақшасына сәйкес қаржы ұйымы ұсынатын жоспарлы кезеңге арналған субсидия төлемдерінің жылдық (тоқсан сайынғы) болжамы (есептеулері мен қажеттілікті негіздеумен) енгізіледі.».
21. 26-тармақтың екінші абзацында «25-тармақтың «в» тармақшасымен» деген сөздер «25-тармақтың «б» және «в» тармақшаларымен» деген сөздермен ауыстырылсын.
22. 27-тармақтың «г» тармақшасы:
«жоспар-кесте» деген сөзден кейін «(болжам)» деген сөзбен толықтырылсын;
мынадай мазмұндағы сөйлеммен толықтырылсын: «Субсидия төлемдерінің жоспар-кестесі (болжамы) нақты төлемдерді ескере отырып, қаржы жылының қорытындылары бойынша түзетілуі мүмкін;».
23. Мынадай мазмұндағы 271-тармақпен толықтырылсын:
«271. Субсидия беру туралы келісімді әзірлеу Комиссия Алқасы бекітетін типтік нысанды ескере отырып жүзеге асырылады.».
24. 28-тармақ «субсидия» деген сөзден кейін «(субсидия беру туралы келісімге қосымша келісім)» деген сөздермен толықтырылсын.
25. 29-тармақ мынадай редакцияда жазылсын:
«29. Субсидия беру туралы келісімді жасасудан бас тарту үшін негіздер:
а) осы Ереженің 31-тармағында көрсетілген құжаттарды ұсынбау;
б) осы Ереженің 31-тармағына сәйкес ұсынылатын құжаттарда көрсетілген қаржы ұйымы немесе қарыз алушы (кредит алушы) туралы анық емес ақпаратты анықтау;
в) банктің осы Ереженің 7-тармағында көрсетілген талаптарға сәйкес келмеуі.».
26. 30-тармақтағы «Комиссия Алқасы» деген сөздер «Комиссия» деген сөзбен ауыстырылсын.
27. 31-тармақ мынадай редакцияда жазылсын:
 «31. Кооперациялық жобаны мақұлдау туралы хабарламаны алғаннан кейін қаржы ұйымы күнтізбелік 60 күн ішінде несие шартының көшірмесін, қарыз алушының (кредит алушының) осы Ереженің                          6-тармағының «д» тармақшасында көрсетілген талапқа сәйкестігін растайтын құжаттарды және осы Ереженің 16-тармағының «б» және «в» тармақшаларында көрсетілген құжаттарды қоса тіркей отырып, субсидия беру туралы келісімнің қол қойылған түпнұсқасын 3 данада Комиссияға ұсынады. Комиссия ұсынылған құжаттарды оларды алған күннен бастап күнтізбелік 20 күн ішінде қарайды.
Қаржы ұйымы белгіленген мерзімде Комиссияға субсидия беру туралы келісімнің қол қойылған түпнұсқасын немесе осы Ереженің             32-тармағында көрсетілген мерзімде пысықталған құжаттарды ұсынбаған жағдайда, Комиссия келісім жасасудан бас тартады, ал Комиссияның Өнеркәсіп және агроөнеркәсіптік кешен жөніндегі Алқа мүшесі (Министр) Комиссия Кеңесінің жобаны мақұлдау туралы шешімінің күшін жою туралы шешімнің жобасын белгіленген тәртіппен Комиссия Кеңесінің қарауына енгізеді.»
28. 32-тармақта:
төртінші абзац «пысықтау қажеттігі туралы» деген сөздерден кейін «көрсетілген хабарламаны алған күннен бастап күнтізбелік 20 күн ішінде» деген сөздермен толықтырылсын;
бесінші абзац «, сондай-ақ бұл туралы мүше мемлекеттердің уәкілетті органдарын хабардар етеді» деген сөздермен толықтырылсын. 
29. 34-тармақтың «б» тармақшасы мынадай редакцияда жазылсын: 
«б) банктің осы Ереженің 7-тармағының «а» – «в» және «е» тармақшаларында көрсетілген талаптарға сәйкестігі туралы (қажетті құжаттарды қоса тіркей отырып) және қарыз алушының (кредит алушының) осы Ереженің 6-тармағында көрсетілген талаптарға сәйкестігі туралы тиісті уәкілетті органдардың анықтамасы;».
30. 35-тармақтың «б» тармақшасы «бас тарту туралы» деген сөздерден кейін «бұзушылықтар анықталған жағдайда» деген сөздермен толықтырылсын.
31. 36-тармақтың бірінші абзацы «көрсетілген есептер,» деген сөздерден кейін «сондай-ақ осы Ереженің 4-тармағының «а» және «б» тармақшаларында көзделген іріктеу критерийлері мен талаптарға сәйкестігін растайтын құжаттар» деген сөздермен толықтырылсын.
32. 37-тармақ мынадай мазмұндағы абзацпен толықтырылсын:
«Егер кооперациялық жобаны іске асыру қорытындылары бойынша субсидия беру туралы келісімге қосымша келісімде көрсетілген субсидияның нақты сомасы жобаны мақұлдау туралы Комиссия Кеңесінің шешімімен айқындалған субсидияның шекті сомасынан аз болған жағдайда, Комиссияның Өнеркәсіп және агроөнеркәсіптік кешен жөніндегі Алқа мүшесі (Министрі) субсидия сомасын түзету туралы шешімнің жобасын Комиссия Кеңесінің қарауына ұсынады.».
33. 50-тармақтың «в» тармақшасында «Комиссия Кеңесі шешім қабылдаған күннен бастап» деген сөздер «Комиссия Кеңесінің шешімі күшіне енген күннен бастап» деген сөздермен ауыстырылсын.
34. Көрсетілген Ережеге № 3 қосымшада төртінші және алтыншы абзацтарда «пайыздық ставка» деген сөздер «жеңілдікті пайыздық ставка» деген сөздермен ауыстырылсын.
35. Көрсетілген Ережеге № 4 қосымша мынадай редакцияда жазылсын:
	
	«Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық жәрдем көрсету туралы ережеге 
(Еуразиялық үкіметаралық кеңестің         2026 жылғы 27 наурыздағы № 1 шешімі редакциясында)
№ 4 ҚОСЫМША



	(нысан)
Кооперациялық жобаның 
ПАСПОРТЫ

1. Кооперациялық жобаның атауы: __________________________________

2. Кооперациялық жобаның мақсаты, қысқаша сипаттамасы, іске асыру мерзімі: ________________________________________________________

3. Кооперациялық жоба шеңберінде ЕАЭО СЭҚ ТН (10 белгі деңгейінде) және ОКПД (ел бойынша ұқсас кодтар) кодын көрсете отырып өндірілетін тауарлар: _______________________________________________________ 
4. Қарыз алушы (Кредит алушы): _________________________________
5. Қаржы ұйымының атауы: ________________________________________
________________________________________________________________

6. Еуразиялық үкіметаралық кеңестің 2023 жылғы 26 қазандағы № 3 шешімімен бекітілген Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық жәрдем көрсету туралы ереженің 4-тармағында айқындалған кооперациялық жобаның іріктеу критерийлеріне сәйкестігі: 
     кооперациялық жобаға қатысушы* ________________ ынтымақтастық-
                                                                                                        (қатысушының атауы)              
тың келесі түрлерін іске асырады:
· Еуразиялық экономикалық одаққа мүше мемлекеттен өнімнің түпкілікті өндірісінде пайдалану үшін кемінде 5 пайыз мөлшерінде материалдар және (немесе) жиынтықтауыштар жеткізу;
· технологиялық жабдықты (қосалқы бөлшектер мен жиынтықтауыштарды) немесе бағдарламалық қамтамасыз етуді кооперациялық жоба құнының кемінде 5 пайызы сомасында жеткізу;
· кооперациялық жоба құнының кемінде 10 пайызы көлемінде өндірістік объектілердің жұмыс істеуі үшін қажетті инжинирингтік және құрылыс қызметтерін көрсету;
· кооперациялық жобаны іске асыруға оның құнының кемінде 10 пайызы мөлшерінде мүліктік жарна енгізу;
кооперациялық жоба шеңберінде өндірілген өнім Еуразиялық экономикалық комиссия Кеңесінің 2020 жылғы 23 қарашадағы № 105 шешіммен бекітілген Мемлекеттік (муниципалдық) сатып алу мақсаттары үшін жекелеген тауарлар түрлерінің шыққан елін айқындау қағидаларына немесе Тәуелсіз Мемлекеттер Достастығында тауарлардың шығарылған елін айқындау қағидалары туралы 2009 жылғы 20 қарашадағы келісімге сәйкес Еуразиялық экономикалық одаққа мүше мемлекеттен шыққан болып танылады:
· ия 
· жоқ;
кооперациялық жобаны іске асыру кезінде мынадай нәтижелерге қол жеткізу қамтамасыз етіледі (кемінде бір тармақты толтыру қажет): 
· жаңа бірлескен өнеркәсіп өндірістерін құру, қолданыстағы өндірістік қуаттарды ұлғайту, өндірісті технологиялық қайта жарақтандыру және (немесе) жаңғырту, жаңа жұмыс орындарын құру;
· _______ Ресей рубліне баламалы сомада өнімді жеткізудің кооперациялық өндірістік тізбегі шеңберінде қосылған құнды қалыптастыру;
· ______ Ресей рубліне баламалы сомада үшінші елдерге өнім экспортын ұлғайту;
· Еуразиялық экономикалық одақта өзара сауда және өзара инвестициялар көлемінің ______ Ресей рубліне баламалы сомада ұлғаюы.

7. Кооперациялық жобаға қатысушылар (жоба шеңберінде жеткізілетін жиынтықтауыштардың, материалдардың, технологиялық жабдықтардың (егер қолданылса) ЕАЭО СЭҚ ТН кодтарын (10 белгі деңгейінде) және ОКПД (ел бойынша ұқсас кодтарды) көрсете отырып): _________________
________________________________________________________________

8. Қаржыландыру көздері (әрбір қаржы көзінің көлемдерін көрсете отырып): ____________________________________________________________

9. Кооперациялық жобаның құны (Ресей рубльінде): ___________________
10. Қаржылық жәрдем көрсету шеңберінде бөлінетін кредиттік қаражаттың көлемі _________________________________________________________

11. Субсидия мөлшері (сомасы): ____________________________________

12. Субсидиялау ставкасының мөлшері: ______________________________

13. Қарыз алушы (кредит алушы) үшін жеңілдікті кредиттік ставканың мөлшері: ________________________________________________________

14. Қаржы ұйымы табысының болжамды сомасы (пайыздық төлемдер): ________________________________________________________________

______________
* Кооперациялық жобаның әрбір мәлімделген қатысушысы бойынша толтырылады.

	Ескертпе.
	Осы паспорттың 8–11 және 14-тармақтарында көрсетілген мәліметтерді қарыз алушы (кредит алушы) Еуразиялық экономикалық комиссия Алқасының кооперациялық жобаны мақұлдау және қаржы ұйымына субсидия беру туралы Еуразиялық экономикалық комиссия Кеңесі шешімінің жобасы туралы өкімін қабылдаған күні өзектендіреді (кредиттік шарттың валютасын Ресей рублінен басқа валютада пайдаланған жағдайда) және өзектендірілген қол қойылған паспорт осындай өкім қабылданған күннен бастап күнтізбелік 3 күн ішінде Комиссияға жіберіледі.».



36. Көрсетілген Ережеге № 5 қосымшаның 15-тармағының төртінші абзацы «ұлттық валюта» деген сөздерден кейін «жылдар бойынша» деген сөздермен толықтырылсын.
37. Көрсетілген Ережеге № 6 қосымша мынадай редакцияда жазылсын:
	

	«Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық жәрдем көрсету туралы ережеге 
(Еуразиялық үкіметаралық кеңестің         2026 жылғы 27 наурыздағы № 1 шешімі редакциясында)
№ 6 ҚОСЫМША



Еуразиялық экономикалық комиссияның 
кооперациялық жобаны мақұлдау және қаржы ұйымына 
субсидия беру туралы шешімі жобасының 
НЫСАНЫ


ШЕШІМ

	_202  жылғы
	         №
	   қ.         



Кооперациялық жоба туралы ______________________________
(кооперациялық жобаның атауы)                                                         және субсидия беру ____________________________ 
                                           (қаржы ұйымының атауы)

2014 жылғы 29 мамырдағы Еуразиялық экономикалық одақ туралы Шарттың 4-тармағының 5-тармақшасына және 92-бабы 9-тармағының                                                1-тармақшасына және Еуразиялық үкіметаралық кеңестің 2023 жылғы          26 қазандағы № 3 шешімімен бекітілген Өнеркәсіп салаларында бірлескен кооперациялық жобаларды іріктеу және оларды Еуразиялық экономикалық одаққа мүше мемлекеттердің іске асыруы кезінде қаржылық көмек көрсету туралы ережеге (бұдан әрі – Ереже) сәйкес Еуразиялық экономикалық комиссия Кеңесі шешті:
1. Кооперациялық жобаның паспортына сәйкес кооперациялық жоба ___________________________ (бұдан әрі – кооперациялық жоба)
(кооперациялық жобаның атауы) Ереженің II бөлімінде көзделген кооперациялық жобаларды іріктеудің тиісті критерийлеріне сәйкес мақұлдансын.
        2. ____ пайыз мөлшеріндегі және Ресей рубліне _________________
                                                                                                  валюта атауы
бағамында_____________________________________________________
                                     (Еуразиялық экономикалық одаққа мүше мемлекеттің
____________________________ негізгі ставканы ескере отырып,              ұлттық (орталық) банкінің атауы)          субсидия мөлшерін ________  дейін Ресей рублінде айқындалсын.
                                         
3. Еуразиялық экономикалық комиссия Еуразиялық экономикалық одақтың бюджетінен _________________ субсидия беру туралы келісім 
                                     (қаржы ұйымының атауы)
жасасын және мынадай шекті көлемдерді ескере отырып ақшалай қаражат бөлуді қамтамасыз етсін:

_______ жылы – _________ Ресей рублі;
_______ жылы – _________ Ресей рублі;
_______ жылы – _________ Ресей рублі;
_______ жылы– __________ Ресей рублі;
_______ жылы – _________ Ресей рублі.
4. Осы Шешім ресми жарияланған күнінен бастап күнтізбелік                       __ күн өткен соң күшіне енеді.».

______________

